ठग्स ऑफ हिंदोस्तान लगभग 240 करोड़ के बजट में बनी है. फिल्म को बड़े पैमाने पर रिलीज भी किया गया है. इसे पूरी दुनिया में करीब 7000 स्क्रीन्स मिले हैं. खबरों की मानें तो फिल्म के सैटेलाइट और डिजिटल राइट्स पहले ही डेढ़ सौ करोड़ में बिक चुके हैं. एक तरीके से चार दिन के बड़े वीकेंड पर या फिल्म लगभग 180 से 200 करोड़ की कमाई कर सकती है. बॉक्स ऑफिस पर पहले दिन 45 से 50 करोड़ की ओपनिंग की संभावना भी है. व्यावसायिक लिहाज से कह सकते हैं कि ठग्स ऑफ हिंदोस्तान, यश राज फिल्म्स के लिए सुरक्षित सौदा है.